Etter flere år i Goa fortsatte han til Macao. Der fikk han sin avsluttende forberedelse på sitt virke i Kina ved jesuittenes universitetskollegium São Paulo. Han opprettholdt sin interesse for astronomi og stod i forbindelse med den tyske jesuittpater Johann Adam Schall von Bell, som da forberedte en reform av den kinesiske kalender og senere ble president for det astronomisk-matematiske byrå ved det keiserlige hoff i Beijing.